**ELŐTERJESZTÉS**

**Körmend város Önkormányzata Képviselő-testülete 2014. november 27-i ülésére**

**Tárgy:** Szabadság téren és a Kastély belső udvarában WIFI rendszer kiépítésére forrásbiztosítás

Tisztelt Képviselő-testület!

Körmend város Önkormányzata megrendelést adott nem oly régen a körmendi kastély védelmi kamerarendszerének kiépítésére.

A rendszer kiépítésekor tájékozódás végett már ajánlatot kértünk be a Castrum Sec Kft-től arra, hogy a kiépített kamerarendszerre hogyan lehetne WIFI rendszert telepíteni.

A WIFI rendszerre az igény nagy. Körmenden a nagyrendezvények helyszíne minden esetben a Szabadság tér és a kastély belső udvara, ahol elsőként a fiatalok, de más korosztály is szívesen adna „tudósítást” (kép-és hangfelvételt) a téren zajló eseményről barátainak, szeretteinek.

A WIFI telepítésével elősegítenénk továbbá azt, hogy a Szabadság tér még inkább közösségi tér is legyen ebben ez esetben főleg a fiatalok számára, de a város nevezetességeit megtekintő turisták számára is.

A beérkezett ajánlat alapján nettó 2.239.138 Ft. összegért lehetne a rendszert megvásárolni a Szabadság téren és a kastély belső udvarában történő kiépítés végett. A rendszer járulékos költségei miatt (üzemeltetés stb.) 3.000.000 Ft. keretösszeg igénnyel számolunk az előterjesztés készítésekor.

Ezen kiépítés bonyolúltabb mint más esetben lenne, mert meg kell oldani azt, hogy csak a szóban lévő területeken tartózkodok használhassák azt térítésmentesen.

Kérem a Testületet, hogy támogassa a rendszer kiépítését.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a Szabadság térre és a Kastély belső udvarára kiépítteti a WIFI rendszert, melynek kiépítésére nettó 3.000.000 Ft. keretösszeget biztosít a 2015. évi költségvetés terhére. A pontos költségvetési fedezetről a Képviselő-testület a 2015. évi költségvetési rendelet megalkotásakor dönt.

Körmend, 2014. november 21.

**Bebes István**

**polgármester**